Brighton & Hove Albion FC

**Brighton and Hove Albion Football Club** je profesionalni nogometni klub smješten u gradu Brighton and Hove, grofovija East Sussex, Engleska. Trenutno nastupa u Premijer ligi, prvom rangu engleskog nogometa.

Klub je osnovan 1901. godine. Prvobitno je nastupao u *Southern League*. Da bi 1920. godine postao član *Football League*. Period između 1979. i 1983. je bio najuspješniji za klub. U to vrijeme je nastupao u *Prvoj Diviziji* te je stigao do finala FA kupa 1983. godine.

Nadimak kluba je *Seagulls* ili *Albion*. A tradicionalne boje su plava i bijela. Najveće rivalstvo ima sa ekipom Crystal Palace. Od 2011. godine domaće utakmice igra na stadionu Falmer. Od 1902. do 1997. je igrao na stadionu *Goldstone Ground*. U naredne dvije godine je nastupao na stadionu *Priestfield*, koji je dijelo sa ekipom Gillingham. Dok je u periodu od od 1999. do 2011. godine je igrao na stadionu *Withdean*.

## Historija 
Brighton & Hove Albion je osnovan 1901. godine. Devetnaest godina kasnije postaje član *Football League*, te uzima učešće u *Trećoj Diviziji*. Prethodno je igrao u *Southern League*. 1910. godine je osvojio do sada jedini nacionalni trofej nakon što je u finalu FA Charity Shielda bio bolji od Aston Ville.

Mike Bamber je bio predsjednik kluba od oktobra 1972. do 1983. Za vrijeme njegovog mandata klub su vodili Brian Clough i Alan Mullery.

Mullery je doveo klub u *Prvu Diviziju* u sezoni 1978/79. Sezona 1982/83. je bila dosta promjenjiva. Nakon pobjeda nad Arsenalom i Manchester Unitedom uslijedio je niz teških poraza, te Mullery dobija otkaz. Na njegovu poziciju dolazi Jimmy Melia. Ni on nije bio u mogućnosti da ostvari bolji rezultat te sezone, te Brighton ispada iz lige. Uprkos ispadanju klub dolazi do finala FA kupa. Igrao je protiv Manchester Uniteda. Prvi meč je završen 2-2. Golove za Brighton su postigli *Gordon Smith* i *Gary Stevens*. Ipak u ponovljenom susretu je poražen sa 4-0.

1996. godine klub dolazi u tešku finansijsku situaciju, te direktor kluba donosi odluku da stadion Goldstone Ground mora biti prodan kako bi se isplatili raniji dugovi. Menadžer Jimmy Case dobija otkaz nakon lošeg početka sezone 1996/97. Klub se nalazio u teškoj situaciju i prijetilo mu je ispadanje iz Football League, 14 godina nakon osvajanja FA kupa. Za novog menadžera je imenovan do tada relativno nepoznati Steve Gritt u nadi da će spasiti klub od ispadanja. Pod njegovim vodstvom klub počinje igrati bolje, te dolazi u šansu da ostvari opstanak. Sezonu završava na 23. mjestu sa 47 bodova, dok je posljednjeplasirani bio Hereford United sa isto toliko bodova. Međutim, Brighton & Hove ostaje u ligi zahvaljujući gol razlici.

## Trenutni sastav 
*Posljednja promjena: 2. septembar 2025.*

## Uspjesi
* **Druga divizija**
** **Datoteka:Cup Finalist.png (1)**: 1978/79.
* **Četvrta divizija/Treća divizija**
** **Datoteka:Cup Winner.png (2)**: 1964/65, 2000/01
* **Championship**
** **Datoteka:Cup Finalist.png (1)**: 2016/17.
***League One**
****Datoteka:Cup Winner.png (3)**: 1957/58, 2001/02, 2010/11.
* **FA kup**
** **Datoteka:Cup Finalist.png (1)**: 1983.
* **FA Charity Shield**
** **Datoteka:Cup Winner.png (1)**: 1910.

## Reference 
## Vanjski linkovi 
* 
* Brighton & Hove na Soccerbase
* Brighton & Hove na Transfermarkt

Kategorija:Brighton & Hove Albion FC
Kategorija:Nogometni klubovi osnovani 1901.
Kategorija:Nogometni klubovi u Engleskoj
Kategorija:Nogometni klubovi u Istočnom Saseksu